തണ്ടാൻ‌ മരംകൊത്തി

തണ്ടാൻ‌ മരംകൊത്തി  അഥവാ മുണ്ടൻ മരംകൊത്തി (ശാസ്ത്രീയ നാമം : Yungipicus nanus) ഇംഗ്ലീഷിൽ Brown-capped pygmy woodpecker എന്നാണ് അറിയപ്പെടുന്നത്.

ഇന്ത്യ, നേപ്പാൾ, ശ്രീലങ്ക എന്നിവിടങ്ങളിൽ കാണപ്പെടുന്നു. ഇന്ത്യയിൽ കേരളത്തിലെ വയനാട്‌, കോഴിക്കോട് ജില്ലകളിൽ ആണ് ഇവ പ്രധാനമായും കാണപ്പെടുന്നത്. കേരളത്തിൽ കാണപ്പെടുന്ന മരംകൊത്തി ഇനങ്ങളിൽ ഏറ്റവും ചെറുതാണ് തണ്ടാൻ മരംകൊത്തികൾ. പഴവർഗങ്ങളും തേനുമാണ് ഇവയുടെ പ്രധാന ഭക്ഷണം.(2) മരംകൊത്തിയുടെ മുകൾ ഭാഗത്തിന് വെളുത്ത വരകളോടു കൂടിയ തവിട്ടു നിറമാണ്. അടിഭാഗത്തിനു മങ്ങിയ മഞ്ഞ നിറം കലർന്ന വെളുത്ത നിറമാണ്. അടിഭാഗത്ത് തവിട്ടു നിറത്തിലുള്ള അവ്യക്തമായ വരകൾ ഉണ്ട്. പിൻ കഴുത്ത് വരെ എത്തുന്ന വെളുത്ത കൺപുരികം ഇതിനുണ്ട്. വാൽ ചിറകിന്റെ മധ്യത്തുള്ള തൂവലുകളിൽ വെളുത്ത കുത്തുകൾ കാണാവുന്നതാണ്‌.(3)  

ഭക്ഷണക്രമം  

ഭക്ഷണക്രമത്തിൽ ചെറിയ അകശേരുക്കളും അവയുടെ ലാർവകളും,  ഉറുമ്പുകൾ, ചിതലുകൾ, വണ്ടുകൾ; പഴങ്ങളും കായകളും, പുഷ്പങ്ങളും തേനും ഉൾപ്പെടുന്നു.  

ചിത്രശാല

അവലംബം
 2. Page No.4, Birds -The Winged Helpers by N.V.Satheesan, Translated by Ojal Sarah Paul, H&C Publications, Thrissur, First published in March 2010,  
3.http://birder.in/info/290

വർഗ്ഗം:മരംകൊത്തികൾ